Røsheia naturreservat

Røsheia naturreservat ble oprettet i 2018, og ligger i Framverran i Inderøy kommune i Trøndelag. Naturreservatet ligger i tidligere Mosvik kommune og har en utstrekning på 7,9 km langs høydedraget mellom vassdraget Mossa-Meltingvatnet i sør og Verrasundet i nord. Høyeste punkt er ved Solskinnshøgda, omtrent 395 moh., laveste høyde 175 moh. Store deler av området er gammel furuskog. På Røsheia når naturreservatet over skoggrensa. Området ble vernet for å bevare et område med eldre, delvis urskogspreget skog av typen oseanisk furuskog med tilhørende arter. Formålet omfatter også bevaring av det samiske naturgrunnlaget. Adkomst inn i naturreservatet på skogsveier både øst og vest for innsjøen Langen. Skihytte ved Svarttjønna lengst øst i naturreservatet. Referanser